Diari Oficial de la Generalitat Valenciana


Sumari del DOGV 2679, del 01-02-1996 (1996/837374)

DECRET 3/1996, de 9 de gener, del Govern Valencià, pel qual s'acorda la reversió a l'Ajuntament de Crevillente d'un immoble situat al carrer de la Via del Parc d'aquesta població.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/01/09/3/dof/vci/html**

### Dades del document

Número de DOGV
:   2679

Data del DOGV
:   01-02-1996

Secció del DOGV
:   DISPOSICIONS GENERALS

Número del document
:   1996/837374


Data del document
:   09-01-1996

Organisme emissor
:   Conselleria d'Economia i Hisenda

Tipus de document
:   Decret

DECRET 3/1996, de 9 de gener, del Govern Valencià, pel qual s'acorda la reversió a l'Ajuntament de Crevillente d'un immoble situat al carrer de la Via del Parc d'aquesta població.   
Mitjançant Reial Decret 251/1982, de 15 de gener, l'administració estatal va transferir a la Generalitat Valenciana l'immoble situat al carrer de la Via del Parc, de Crevillente, destinat a guarderia infantil.  
Aquest immoble fou cedit, inicialment, per l'Ajuntament de Crevillente a l'estat mitjançant acord plenari, de data 30 de novembre de 1977.  
La situació de deteriorament en què es troba l'immoble i que no s'utilitza, per al compliment dels fins de la cessió, mitjançant ordre de la Conselleria d'Economia i Hisenda, de data 4 d'abril de 1990, fou desafectat, i consta en l'Inventari General de Béns i Drets de la Generalitat Valenciana amb el número A02/03/059/0001 com a bé patrimonial.  
L'Ajuntament de Crevillente, mitjançant acord plenari adoptat, amb data 26 de maig de 1995, ha sol·licitat la reversió de l'immoble per no complir-se els fins de la cessió.  
Vist a sensu contrario el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià autoritzar, per incompliment dels fins de la cessió, la reversió dels béns cedits.  
Per tot això, a proposta del conseller d'Economia i Hisenda, amb la deliberació prèvia del Govern Valencià, en la reunió del dia 9 de gener de 1996,  
DECRETE  
Article 1  
Autoritzar la reversió a favor de l'Ajuntament de Crevillente del dret de propietat de l'immoble situat al carrer Via del Parc, que confronta: nord, carrer en projecte número tres; est, carrer de la Via del Parc; sud, carrer en projecte número cinc, i oest, carrer de Joan Fuster.  
Aquesta finca es troba inscrita en el Registre de la Propietat número d'Elx 3, al tom 738, llibre 275, foli 169, finca 17.962 i al tom 366, llibre 199, foli 93, finca 9.792.  
Article 2  
Donar de baixa en l'Inventari General de Béns i Drets de la Generalitat Valenciana l'immoble descrit en l'article anterior, que hi consta amb el núm. A02/03/059/0001.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 9 de gener de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI